
KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS SOCIALINIO PEDAGOGO PAREIGYBĖS APRAŠYMAS
I SKYRIUS
PAREIGYBĖ
           1. Klaipėdos r. Dituvos Aleksandro Teodoro Kuršaičio pagrindinės mokyklos (toliau – Mokykla) socialinio pedagogo pareigybė yra priskiriama specialistų grupei.
            2. Pareigybės lygis – A2.
            3. Pareigybės paskirtis – padėti įgyvendinti mokinio teisę į mokslą, užtikrinti jo saugumą mokykloje bei sudaryti prielaidas pozityviai mokinio socializacijai ir pilietinei brandai.
            4. Socialinis pedagogas pavaldus direktoriaus pavaduotojui ugdymui.
II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI
5. Socialinis pedagogas turi atitikti šiuos reikalavimus:
             5.1. mokyklos socialiniu pedagogu gali dirbti asmuo turintis ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygtu išsilavinimu ir socialinio pedagogo kvalifikaciją; 
             5.2. būti susipažinęs su asmens duomenų apsaugą ir tvarkymą reglamentuojančiais teisės aktais bei dokumentais;
              5.3. žinoti pagrindinius darbuotojų saugos ir sveikatos, priešgaisrines saugos, civilines saugos taisyklių reikalavimus;
              5.4. gebėti kaupti, sisteminti, apibendrinti informaciją ir rengti išvadas, rengti ataskaitas, pristatyti savo veiklą ir jos rezultatus; 
              5.5. gebėti užtikrinti vaikų saugumą, emociškai saugią aplinką, reaguoti į smurtą ir patyčias;
              5.6. socialinis pedagogas savo veikloje turi vadovautis Lietuvos Respublikos švietimo įstatymu, Mokyklos nuostatais, darbo tvarkos taisyklėmis, darbuotojo etikos kodeksu, ugdymo planais, socialinio pedagogo pareigybės aprašymu, Mokyklos direktoriaus įsakymais ir kitais ugdymą reglamentuojančiais teisės aktais.
III SKYRIUS
ŠIAS PAREIGAS EINANČIO DARBUOTOJO FUNKCIJOS
6. Mokyklos socialinis pedagogas vykdo šias funkcijas:
               6.1. vertina socialinės pedagoginės pagalbos mokiniui poreikius (kartu su kitais specialistais), analizuoja ir apibendrina jų rezultatus, gali lankytis pamokose, neformaliojo ugdymo ir kitose veiklose;
               6.2. konsultuoja mokinius, jų tėvus (globėjus, rūpintojus), mokyklos bendruomenę socialinių pedagoginių problemų sprendimo, socialinės pedagoginės pagalbos teikimo klausimais;
               6.3. dalyvauja sprendžiant krizinius atvejus Mokykloje, ugdymo ir socialinių įgūdžių problemas;
               6.4. numato socialinės pedagoginės pagalbos teikimo mokiniui būdus bei formas, koordinuodamas sprendimų priėmimą, bendradarbiaudamas su mokytojais, klasių vadovais, tėvais (globėjais, rūpintojais), kitais specialistais, švietimo pagalbos įstaigomis, kitais su vaiku ir mokiniu dirbančiais asmenimis, socialinių paslaugų ir sveikatos priežiūros įstaigomis, teisėsaugos institucijomis, socialiniais partneriais;
	 6.5. šviečia Mokyklos bendruomenę socialinės pedagoginės pagalbos teikimo, mokyklos nelankymo ir kitų neigiamų socialinių reiškinių prevencijos, pozityviosios socializacijos klausimais, inicijuoja profesinę refleksiją, nuolat tobulina savo kompetencijas;
               6.6. inicijuoja ir įgyvendina prevencines veiklas kartu su Mokyklos Vaiko gerovės komisija, ugdant mokinių gyvenimo įgūdžius;
                6.7. atlieka aktualius socialinius pedagoginius tyrimus Mokykloje, taiko jų rezultatus veiklos tobulinimui, atsižvelgdamas į Mokyklos bendruomenės poreikius (prioritetus, strateginį ir metinį veiklos planus); 
                6.8. renka, kaupia ir analizuoja informaciją, reikalingą vaikų ir mokinių problemoms spręsti, bendradarbiaudamas su Mokyklos bendruomene, esant būtinybei – su kitomis institucijomis;
                6.9. rengia ir skleidžia informaciją apie socialinę - pedagoginę pagalbą;
                6.10. tvarko ir pildo darbo dokumentus (konsultacijų žurnalą ir kitus reikiamus dokumentus);
                 6.11. kuria stimuliuojančią, funkcionalią, dinamišką, psichologiškai ir fiziškai saugią ugdymo(si) aplinką;
                 6.12. dalyvauja mokinio (vaiko) geroves komisijos veikloje; 
                 6.13. planuoja savo ugdomąją veiklą; 
                 6.14. dalyvauja bendrose įstaigos veiklose: posėdžiuose, pasitarimuose, darbo ir mokyklos veikos tobulinimo grupėse; 
                 6.15. teikia siūlymus dėl ugdymo priemonių įsigijimo; 
                 6.16. tobulina savo kvalifikaciją; 
                 6.17. užtikrina korektišką gautų duomenų panaudojimą ir informacijos konfidencialumą;
                 6.17. planuoja ir derina su Mokyklos direktoriumi metinės veiklos prioritetus ir pagal juos rengia savo veiklos programą mokslo metams.
                 6.18. kuria ir puoselėja emociškai saugią, mokymuisi palankią socialinę emocinę 
aplinką, reaguoja į smurtą ir patyčias pagal Mokyklos nustatytą tvarką. 
                 7. Darbuotojas už pareigybės aprašyme išvardintų pareigų netinkamą vykdymą ir pavestų užduočių neatlikimą laiku atsako Lietuvos Respublikos darbo kodekso nustatyta tvarka.

